Drejebogen har givet dig næsten alle redskaber
til at blive en topkultleder.
Jeg håber, du har været opmærksom, for her kommer sidste lektion om,
hvordan du kan undgå at ende som disse karismatiske guruer.
HENRETTET
Lad dig ikke slå ud af oddsene.
Du kan gå en anden vej og bevare din gruppe i generationer
ved at følge den evige fader selv,
Sun Myung Moon, en legendarisk åndelig leder,
hvis globale appel og udholdenhed satte en standard kun matchet af få.
Moon byggede bro mellem politik, penge og religion.
Som en treenighed.
Moon vil vise dig, hvordan din håndplukkede følgeskare
bliver til et globalt kraftværk bygget til at vare evigt.
Tak.
VELKOMMEN PASTOR MOON
6. BLIV UDØDELIG
Over seks årtier opbyggede Pastor Moon sin Unification Church,
ofte kaldet "moonierne",
som en massebevægelse, der stadig er indflydelsesrig i dag,
mere end et årti efter lederens død.
Af alle de nye religioner, der dukkede op i 70'erne,
må man betragte Unification Church som den mest succesrige.
De har bevist, at de kan klare sig selv.
Hvis du vil lære, hvordan din gruppe kan bestå på sigt,
vil det hjælpe at vide nogle vigtige ting om Moon selv.
FAKTA 1 MOONS SKÆBNE VAR HIMMELBESTEMT
Den officielle baggrund for Unification Church var,
at Moon som 15- eller 16-årig
en påskedag gik op i bjergene i Korea for at bede,
og Jesus viste sig for ham og sagde:
"Jeg kom og udførte ikke min mission.
Du skal færdiggøre den for Gud."
Moon nægtede først.
Han sagde: "Nej, jeg kan ikke." Jesus bønfaldt ham: "Tag min mission.
Du er den udvalgte." Og han sagde: "Okay, jeg gør det."
Det blev vi fortalt som børn.
FAKTA 2 MOON GRUNDLAGDE SIN FORMUE I ASIEN
Unification Church havde en aktiv medlemsskare i Japan og Korea.
PROFESSOR I SOCIALPSYKOLOGI RISSHO UNIVERSITET
Japan var et sted, hvor man kunne tjene penge.
Strategien var at få økonomisk magt.
Jeg er halvt japaner.
Værdier som loyalitet og ære er meget stærke i Japan,
så jeg tror, Moon udnyttede de ting.
FAKTA 3 MOON VAR BESAT AF DEN AMERIKANSKE DRØM
I 70'erne kom Moon til USA
og begyndte at forsøge at få følgere.
Han bosatte sig i Tarrytown, New York, en forstad nord for New York City.
Det var epicentret for Unification Church, og mange kirkefamilier boede der.
Det var kulternes æra i Amerika.
Hippier fra 60'erne, der ledte efter sandheden
og kærligheden og en bedre måde at leve på.
Medlemsskaren blomstrede, og de kaldte sig en new age kristen kirke,
men det var faktisk en ultrakonservativ organisation.
Sådan fik Moon sit fodfæste.
Men hvordan kom denne ambitiøse evangelist til toppen af det åndelige bjerg?
Det begyndte med lidt bedrag.
TAKTIK BRUG LOKKEMAD, OG SLÅ TIL
Et af de særlige karakteristika ved en kult er uhæmmet bedrag
fra start til slut.
Hvis disse grupper annoncerede, hvad de egentlig handlede om,
hvad deres egentlige ideologi var, ville ingen deltage.
Og det er kun lidt efter lidt, at der bliver krævet lidt mere af en,
og lidt mere kontrol bliver taget over ens liv.
Derfor skal du tilbyde potentielle følgere en ny sandhed,
ligesom disse listige ledere gjorde.
Den politiske kult drevet af præsidentkandidat Lyndon LaRouche
gik under navne som Schiller-instituttet og Fusion Energy Foundation
for at skjule forbindelsen til den kontroversielle leder,
som blandt andet påstod, at jøder havde grundlagt Ku Klux Klan,
og Bush-familien arbejdede med nazisterne.
Charles Dederich startede sin kult, Synanon, som et afvænningsprogram.
Han tvang sine følgere
til at aflevere alle deres penge og nægtede at lade dem gå.
Det gik galt, da han forsøgte at dræbe et eksmedlems advokat med en slange.
Følgere af den australske kultleder Anne Hamilton-Byrne
troede, de var en fredelig yogagruppe, og kun få vidste,
at hun groomede sine ulovligt adopterede børn
til at blive en overlegen race.
Mens Unification Church' status som kult kan diskuteres,
vidste Moon, at hans messianske mission kunne være svær at sælge,
så han gjorde gemmeleg til en holdsport.
En af de ting, vi ofte blev beordret, når vi forkyndte,
var ikke at afsløre, at vi var medlemmer af Unification Church,
for hvis folk vidste det, hørte de ikke efter.
Man kan kalde det at lyve,
men moonierne foretrak "himmelsk bedrag".
Himmelsk bedrag går ud på,
at man kan sige alt, så længe det er til et kirkeligt formål,
til Guds formål.
Man kunne sige, man var medlem af CARP,
Universitetsforeningen for Principforskning.
Eller IOWC, Det Internationale Korstog for Én Verden,
for det er store, magtfulde navne, som ikke er Unification Church.
Kirken nægter anvendelsen af vildledende rekruttering,
men her er historien om Diane Benscoters optagelse.
Det var tidligt i 70'erne.
Jeg var 17 og gik ned ad gaden,
og nogen gav mig en banan med en flyer.
Der stod: "Verdensfredsmarch. Gå 250 km fra Omaha til Des Moines."
Marchen er sponsoreret af One World Crusade.
Diane var en ung journalist og fik færten af en historie.
Et par dage senere tager Diane med på de fem dages gåtur over Midtvesten
og begynder hurtigt at få venner.
Under denne gåtur var der konstant to personer,
der viste stor interesse i mit liv og gik sammen med mig.
De ville vide, hvad jeg var interesseret i,
hvad jeg ville med mit liv.
Ingen havde nogensinde givet mig den slags opmærksomhed.
Diane bliver kærlighedsbombarderet,
mooniernes yndlingsteknik til at forføre intetanende rekrutter,
selv skeptiske journalister som Diane.
Det var rart, at nogen var så interesseret i, hvad jeg tænkte.
Gruppen marcherer konstant og sover kun et par timer hver nat.
Vi sov i kirkekældre undervejs.
Det var udmattende.
Hver aften lytter gruppen i timevis
til højtlæsning fra bogen De guddommelige principper.
Dens forfatter?
Sun Myung Moon.
Bogen forklarer,
at Guds plan var, at Jesus skulle giftes og avle syndfrie børn,
men Jesus havde fejlet,
så Gud sendte en anden messias, som var født i Korea i 1920'erne.
Vi fik alle åbenbaringer om, at denne messias var Moon.
"Åh gud."
Og vi bryder alle i gråd.
De sagde:
"Du er her, fordi Gud førte dig hertil."
Uden at indse det
blev Diane fuldstændig indoktrineret ind i Unification Church.
Det eneste, der mangler, er at møde denne messias.
Alle medlemmerne græd,
og de kastede sig for hans fødder og kyssede hans sko.
Det var sådan en smuk tilbedelsesscene.
Og så var hun overbevist.
Moons indoktrineringsmetoder i de første år var ekstremt effektive.
Tusindvis af unge er medlemmer af Unification Church,
som begyndte i Korea.
Mange blev overbevist.
Det var det, de ville, og Moon var genkomsten,
Moon var messiassen.
Jeg tror, han er en profet i stil med Johannes Døberen,
som skal forberede vejen til Kristi genkomst.
Drejebogen inspirerer til, hvordan man lokker folk med,
men at opretholde din bevægelse på lang sigt
vil kræve noget mere håndgribeligt.
TAKTIK VÆR EN FORRETNING, MAND
Hvis du vil bygge din gruppe til at holde, vil tro kun få dig et stykke af vejen.
Du får også brug for kolde kontanter.
Unification Church havde en tydelig forretningsmæssig side.
Vi fik at vide, at vi skulle skaffe penge
for at skabe et himmerige på Jorden,
for det var der, magten var.
For at styrke denne jordiske magt
investerede Moon i hvad som helst,
fra ginseng-te,
til M79-granatkastere.
Hoteller, universiteter, dansetrupper,
golfbaner,
selv chinchillafarme.
Men den mest indflydelsesrige virksomhed var nok denne her:
True World Foods,
som bragte sushi som en gave til Amerika.
Det smager guddommeligt.
True World Foods hævder at være den førende leverandør af sushi
til restauranter i USA. Uheldigt, for jeg elsker sushi…
Det gør jeg også.
…og når jeg spiser det, tænker jeg på, om det er kirken, der får mine penge.
Men hvis du ikke vil have, skattefar rører dine penge,
skal du ansætte nogle kloge revisorer.
Mange grupper kalder sig selv en religion,
så de ikke skal betale skat.
Det er åbenbart meget nemt at blive en religion i Amerika.
Ifølge tidligere medlemmer
havde Moon endnu et trick til at maksimere sin bundlinje.
Jeg arbejdede op til 18 timer om dagen, syv dage om ugen, uden løn.
Min mor tilbragte megen tid i kirken med at drive børnehave.
Hun blev vist aldrig betalt.
Men bare fordi dine følgere strammer bæltet ind,
behøver du ikke gøre det.
Moon havde en kæmpe ejendom.
De havde livvagter, der beskyttede dem for Gud.
De manglede ingenting. Hans børn manglede aldrig noget.
Han havde både, yachter, han havde det hele,
og vi var heldige at få lov til at give ham det.
Selvfølgelig er penge, selv mange penge, ikke alt.
For at opnå udødelighed som åndelig leder
skal du gøre opmærksom på dig selv.
Når noget skal fejres, så gør bevægelsen til hovedbegivenheden.
TAKTIK UNDERHOLD DEM
Hvordan beviser du, at din teologi appellerer til verden?
Skrive en missionserklæring?
Kedeligt.
Gå på TV?
Konventionelt.
Nej. Du fylder et stadion som en rockstjerne.
De store ledere ved, hvordan man laver et show.
De sørger for lys, de sørger for musik,
de sørger for et stort publikum, der klapper og hepper.
Man skal skabe en oplevelse,
der føles forstærket, åndelig og speciel.
Meget kan man sige om pastor Moon, men fyren havde flair.
Unification Church lagde stor vægt på disse store begivenheder.
De gjorde opmærksom på Moon,
så alles opmærksomhed blev rettet mod ham.
Han ville have massetilbedelse.
Der var intet lille ved ham.
Han talte i Madison Square Garden i 1974.
Han talte på Yankee Stadium den første juli 1976.
Senere samme år arrangerede Moon en begivenhed ved Washington-monumentet,
men Moons største bedrift var noget andet:
MASSEBRYLLUPPER
Pastor Moon producerede et antal massebryllupper
som demonstration af hans indflydelse og magt.
Længe leve de sande forældre!
Det er selvfølgelig ikke den officielle grund.
Messiassens mål var at skabe et perfekt samfund af mennesker,
der var fri af arvesynden.
Det var en måde at bortrense den arvesynd, som du blev født med,
og få verden tilbage til Gud.
I sommeren 1982 modtog Lisas mor taknemmeligt denne ære.
Jeg sad godt i Madison Square Garden til min mors bryllup.
Lisas mor, Mimi, havde været medlem af kirken i otte år.
Ved en velsignelsesceremoni tre år tidligere blev hun forlovet.
Moon valgte bogstaveligt talt din ægtefælle i et stort rum.
En bror rejste sig, og så valgte han et match blandt søstrene.
Lisas mor var fraskilt,
hvilket i mooniernes øjne gjorde hende beskadiget.
Moon bad hende stå op, og han spurgte, hvem der ville tage hende.
Og en mand, som jeg vil kalde Phil, sagde, at det ville han,
og sådan blev de matchet.
Moon giver kun de nyforlovede par et par minutter sammen,
før han sender alle tilbage til deres missioner.
De så kun hinanden én eller to gange før selve brylluppet.
Når bryllupsdagen oprinder, varer ceremonien i timevis.
Da min mor blev gift, var der 2074 par der.
Jeg kan huske, jeg sad der og så på det sort-hvide menneskehav
og ledte forgæves efter min mor.
Moon følgere poserer måske for Gud, men Moon poserer for kameraerne.
Og verden ser ham.
Moon blev mere kendt for sine massebryllupper end noget andet,
for man havde aldrig set sådan noget før.
Det er et stort show. Massebryllupper, styrkeprøver, alt er PR.
Længe leve!
Men Moons massebryllupper hjalp ham mod hans evige mål,
for hvad kommer efter kærlighed og ægteskab?
TAKTIK SKAB DEN NÆSTE GENERATION
Der er intet som små følgeres fodtrin til at sikre bevægelsens fortsatte succes.
Moon forstod det så godt, at han indlemmede det i sin kerneteologi.
Moon placerede sine egne børn, de såkaldte "sande børn",
øverst i Unification Church' magtpyramide.
De var messiassens børn,
så de kunne gøre lige, hvad der passede dem.
Efter dem kom "de velsignede børn",
født af par matchet af den sande fader.
Hvis man fødes ind i kirken, er man fri af arvesynden,
så vi blev faktisk behandlet som særlige børn.
Så var der børn, hvis forældres ægteskaber ikke var velsignet af Moon,
så de havde stadig arvesynd.
Hvad angår alle andre…
Resten af verden er beboet af Satan.
Når man ser det på den måde, hvem vil så ikke gerne velsignes?
Det blev brugt til at tvinge os til at blive i kirken.
De sagde: "Hvis du har sex med nogen uden for gruppen af rent blod,
så er du ikke længere ren,
og tusindvis af år med åndelig forberedelse,
for at Messias skal komme og rense vores blod,
er ødelagt, og du kommer i helvede."
Et stort pres.
Og for at sikre, de velsignede børn ikke kom på afveje,
tilbød Moon et genopfriskningskursus kaldet Camp Sunrise.
Camp Sunrise var en slags bibellejr for Unification Church.
Det var for anden generations-børn.
Camp Sunrise byder på masser af sunde aktiviteter.
Vi havde ting som svømning,
bueskydning,
vandreture.
Alt sammen under den sande faders vagtsomme blik.
Hver morgen før morgenmaden mødes hele lejren til tillidsøvelser.
Vi skulle hoppe sprællemand.
Man skulle tælle sine sprællemænd
og springe et nummer over.
Hvis nogen glemte det, skulle vi alle starte forfra.
Vi fik ingen mad, før det lykkedes.
Det næste er otte timers højtlæsning om kirkens teologi.
Folk så, hvem der faldt i søvn,
og vækkede dem ved at slå dem med en kæp.
Der var også filmfremvisning.
Vi så videoer om,
hvordan kirkemedlemmer blev kidnappet for åben gade
og smidt i en varevogn for at blive afprogrammeret.
Afprogrammeringsfolk var monstre for os børn.
Resten af dagen lærte de om farerne ved sex før ægteskabet
og forberedte sig på deres egne velsignede ægteskaber.
Det er ikke så sjovt som kanosejlads.
Det var for at holde os fast i troen på kirken,
og det gav os nogle sjove barndomsoplevelser
blandet med en masse indoktrinering.
Er der en bedre måde at beskytte din investering i gruppens fremtid?
Men før du kan skovle pengene ind,
skal du holde styr på problemerne i nutiden.
MOONS ØKONOMI KULEGRAVES
Vi elsker vores dejlige børn.
De er blevet udsat for en gennemgribende hjernevask
af Moon og hans folk.
Takket være drejebogen
behøver du ikke klare disse forhindringer alene.
TAKTIK BLIV VENNER MED DE STORE
Med millioner i banken
og flere generationer af følgere i din magt
vil du blive genstand for dine ligemænds misundelse,
men du må stadig forvente nogle forhindringer på din vej.
De fleste kultledere er narcissister og lider af storhedsvanvid.
De tror ikke, de skal følge regler og love i samfundet ligesom alle andre,
så der foregår masser af ting, som de håber ikke bliver afsløret.
Derfor er det godt at have magtfulde allierede ligesom Moon.
Han vidste, hvordan man skabte
en følelse af troværdighed hos folk.
Han vidste, hvem han skulle møde og give hånd,
hvem han skulle fotograferes med,
og han var særligt god til at kurtisere medlemmer
af det konservative samfundssystem i USA.
GUD OG FRIHED FESTMIDDAG
I kampen mod kommunismen
har Pastor Sun Myung Moon lanceret et globalt korstog
for at besejre det gudløse, onde imperium.
Det var let for folk på højrefløjen at tilpasse sig ham,
for han udtrykte de samme idealer,
som de havde om antikommunisme og religionsfrihed.
Han kom meget langt med sin egen politiske overbevisning.
Men Moon var ved at opdage grænserne for sine nuværende forhold.
Pastor Moon skal i fængsel i 18 måneder
for ikke at betale indkomstskat af renter fra store beløb
af kirkens penge på hans personlige bankkonti.
Moon nægtede at have gjort noget forkert, og andre var enige.
Skattemyndighederne og regeringen har overskredet deres grænser
omkring adskillelse af kirke og stat.
Efter at have tilbragt 13 måneder i fængsel
besluttede Moon at investere endnu flere penge
for at sikre, at hans venner vidste, han var på deres side.
De skabte den her verdensfredsorganisation og kom ind i FN.
Moon lancerede en indflydelsesrig konservativ avis,
The Washington Times.
Jeg tænker på The Washington Times
som en publikation, der har bragt tiltrængt balance
til den måde, Washington pressedækkes på.
Mange vidste ikke, at Moon havde startet den avis,
og at Moon-organisationens folk styrede avisen.
Moons investeringer gav ham indflydelse og, endnu vigtigere, beskyttelse.
Han blev faktisk mainstream.
Meget få republikanske præsidenter har ikke talt ved en kirkebegivenhed,
blevet betalt for at tale.
Men på sin vej til udødelighed
måtte Moon stadig overvinde den sejeste forhindring af alle.
DØDEN
Umuligt?
Ikke hvis du følger drejebogen en sidste gang.
TAKTIK BLIV EVIG
Døden.
Sådan slutter det for os alle,
selv succesfulde kulter og deres frustrerende dødelige ledere.
Meget få grupper er i stand til at bestå, når en leder dør.
Men Moon havde en flertrinsplan til at gøre sig selv udødelig
med start i en bygning, han elskede,
United States Capitol.
TREOGTYVENDE MARTS 2004
En kølig tirsdag aften kommer der gæster til Dirksens senatkontor
til en begivenhed, der hedder Ambassadører for Fred.
Starten er helt efter standarden, og religiøse lederes samfundsbidrag æres.
Men efterhånden som ceremonien fortsætter,
begynder talerne at varme op til aftenens æresgæster,
Sun Myung Moon og hans kone, Hak Ja Han.
To kongresmedlemmer præsenterer parrets kongeklæder,
og Moon tildeles titlen "Fredens Konge".
Moon erklærer sig som menneskehedens frelser
og skaber af det evige himmerige.
Han afgav erklæringen og fik den valideret i Kongressen af kongresmedlemmer.
Det er en kæmpe ting.
Men for at disse påstande skulle holde, havde han brug for noget mere konkret,
en successionsplan.
At have en successionsplan med individer, som er populære hos de øvrige medlemmer,
er vigtigt, for lederen vil til sidst dø.
Moons strategi var som ægte kongelig at beholde magten i familien,
og han forberedte sin kone, Hak Ja Han, og sin yngste søn, Hyung Jin,
også kendt som Sean,
på at fortsætte hans arv efter døden.
Men hvordan holder planen, når det endelig gælder?
DEN TREDJE SEPTEMBER 2012 58 ÅR EFTER AT HAVE STARTET KIRKEN
MOON DØR UNIFICATION CHURCH' GRUNDLÆGGER DØD
Sande Fader,
tak for din enestående investering.
Da pastor Moon var død, blev det bare Game of Thrones.
Alle påstod, at de skulle overtage.
Men da støvet lagde sig,
blev Moons arv båret videre,
ikke af en enkelt arving, men, passende nok, af en treenighed.
Hak Ja Han stod frem som kirkens vigtigste åndelige leder.
Den ældste levende søn, Preston,
startede den velgørende Unification Church International,
mens den yngste søn, Sean, brød med kirken
og startede sin egen unikke menighed.
De kaldes Rod of Iron-menigheder.
Der blev skrevet om et jernscepter i Åbenbaringens Bog i Bibelen,
og de fortolkede det som deres AR-15-rifler.
Sean Moon mener, hans far, Sun Myung Moon, var Messias,
og at han selv er repræsentant for Sun Myung Moon.
Og angående politisk indflydelse…
Fader, vi er så taknemmelige for den anden forfatningsændring.
Sean er næsten identisk med sin far.
Det er en da arv at være stolt af.
Med denne drejebog som guide har du lært at skabe dit fundament,
få følgere,
kontrollere hjerner,
tilbyde frelse,
beskytte dit image,
og nu, hvordan man holder for evigt.
Leve de sande forældre!
Det er perfekt at starte en kult nu.
Folk længes efter mening.
Verden er ved at gå amok.
Vi leder alle efter lindring fra kaosset i vores hverdag.
Med de sociale medier
behøver du ikke kunne manipulere en person for at få utrolig magt,
du skal bare manipulere en algoritme, og det er meget nemmere.
Efter alt det, du har set…
DØD OVER GRISENE
…tænker du måske, at kultlederlivet ikke er noget for dig.
Men husk,
at i denne verden
er du enten rovdyret eller byttet.
Til dem af jer, der tror, at I aldrig kunne være endt i en kult:
I den slags person, de venter på.
Så hvilken vej vil du gå?
Det er for sjov, ikke?
Det er sandheden.
Tekster af: Else Katrine Nielsen